Document ID: 31992L0103

ΟΔΗΓΙΑ 92/103/ΕΟΚ ΤΗΣ ΕΠΙΤΡΟΠΗΣ της 1ης Δεκεμβρίου 1992 που τροποποιεί τα παραρτήματα Ι έως ΙV της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας, όπως τροποποιήθηκε τελευταία από την οδηγία 92/10/ΕΟΚ της Επιτροπής (2), και ιδίως το άρθρο 3 παράγραφος 6, το άρθρο 4 παράγραφος 3 και το άρθρο 5 παράγραφος 3,
Εκτιμώντας:
ότι στα παραρτήματα Ι και ΙΙ αντίστοιχα της οδηγίας 77/93/ΕΟΚ καταγράφονται οι εν λόγω επιβλαβείς οργανισμοί, η παρουσία των οποίων απαγορεύεται ή μπορεί να απαγορευθεί κατά τις συναλλαγές G ότι στο παράρτημα ΙΙΙ της εν λόγω οδηγίας παρατίθεται κατάλογος των προϊόντων εκείνων των οποίων η εισαγωγή απαγορεύεται υπό ορισμένες προϋποθέσεις ή τα οποία μπορεί να υπόκεινται σε καθεστώς απαγόρευσης της εισαγωγής σε ορισμένα κράτη μέλη G ότι η οδηγία 77/93/ΕΟΚ περιλαμβάνει επίσης στο παράρτημα ΙV κατάλογο ειδικών όρων που πρέπει να πληρούνται προκειμένου να παρέχονται καλύτερες εγγυήσεις για τη μη ύπαρξη των προαναφερομένων επιβλαβών οργανισμών G ότι η εφαρμογή του κοινοτικού φυτοϋγειονομικού καθεστώτος στην Κοινότητα, ως περιοχή χωρίς εσωτερικά σύνορα και η δημιουργία προστατευμένων ζωνών θα καθιστούν αναγκαία την πλήρη αναδιάρθρωση των παραρτημάτων αυτών G ότι η αναδιάρθρωση αυτή βασίζεται στα αποτελέσματα μελέτης των κινδύνων φυτοϋγειονομικού χαρακτήρα που προκύπτουν από προϊόντα τα οποία προέρχονται από την Κοινότητα και από τρίτες χώρες, με βάση τα διαθέσιμα επιστημονικά στοιχεία και, επίσης, λαμβάνονται υπόψη οι επιβλαβείς οργανισμοί που ενδιαφέρουν την Κοινότητα και οι σχετικές ειδικές απαιτήσεις όπως αυτές ορίζονται στα παραρτήματα Ι έως IV της εν λόγω οδηγίας G ότι η αναδιάρθρωση αυτή θα οδηγήσει σε καταγραφή των επιβλαβών οργανισμών οι οποίοι υποδιαιρούνται σε οργανισμούς που δεν εμφανίζονται σε κανένα μέρος της Κοινότητας και είναι σημαντικοί για ολόκληρη την Κοινότητα, σε οργανισμούς που εμφανίζονται στην Κοινότητα και την αφορούν εξ ολοκλήρου και σε οργανισμούς σημαντικούς για ορισμένες προστατευμένες ζώνες. Επιπλέον, οι επιβλαβείς οργανισμοί που υπάρχουν σε ορισμένα τμήματα της Κοινότητας πρέπει να εξαλειφθούν καθώς επίσης και οι σχετικές απαιτήσεις G ότι πρέπει να ληφθεί υπόψη η εξέλιξη στην ταξινόμηση, την ονοματολογία και το χαρακτηρισμό των επιβλαβών οργανισμών προκειμένου να τους δοθεί η σωστή συστηματική τους επωνυμία G ότι οι εξελίξεις στις επιστημονικές και τεχνικές γνώσεις έδειξαν ότι η προστασία των καλλιεργειών της Κοινότητας που απειλούνται πρέπει να βελτιωθεί G ότι, λαμβανομένων υπόψη των προθέσεων της Επιτροπής και των κρατών μελών που εκδηλώθηκαν κατά την έκδοση της οδηγίας 85/574/ΕΟΚ του Συμβουλίου (1), το μέρος Β των παραρτημάτων ΙΙ, ΙΙΙ και ΙV της οδηγίας 77/93/ΕΟΚ έπρεπε να τροποποιηθεί αναλόγως, αλλά μόνο ως μεταβατικό προληπτικό μέτρο για μία ορισμένη χρονική περίοδο προκειμένου να διευκολυνθεί η Επιτροπή στη μελέτη των φυτοϋγειονομικών κριτηρίων κατά περίπτωση G ότι, οι μελέτες αυτές έχουν ολοκληρωθεί και μπορούν τώρα όπου χρειάζεται, να προβλεφθούν διατάξεις μονιμότερου χαρακτήρα G ότι, γι' αυτό το λόγο, τα παραρτήματα της οδηγίας 77/93/ΕΟΚ πρέπει να αντικατασταθούν G ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα παραρτήματα Ι έως ΙV της οδηγίας 77/93/ΕΟΚ αντικαθίστανται από τα παραρτήματα της παρούσας οδηγίας.
Άρθρο 2
1. Τα κράτη μέλη θέτουν σε ισχύ τα αργότερο τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση προς τις διατάξεις της παρούσας οδηγίας έξι μήνες μετά την αναθεώρηση του παραρτήματος V της οδηγίας 77/93/ΕΟΚ. Ενημέρωνουν σχετικά την Επιτροπή.
Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν αμέσως στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία. Η Επιτροπή ηληροφορεί σχετικά τα άλλα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 1 Δεκεμβρίου 1992.

Labels: 20
16
6